Ledecký, Vladimír, poslanec NR SR (2022-09-23):
Dobrý deň. Pán predsedajúci, vážení kolegovia, kolegyne, v našom regióne okrese Levoča, ale aj v priľahlom regióne, najväčšia odozva občanov, najväčšie protesty vyvolal jeden poľnohospodársky podnik, ktorý sa volal Tatra Agrolev a kvôli tomu, že lial chémiu do polí a lial ju tak, že proste v celom, v celej Levoči a priľahlých obciach sa nedalo bývať. Stalo sa to za minulej vlády, robili sa protesty, všetci starostovia, primátori, župan, všetci si do toho nejakým spôsobom pustili, ale, ale nebolo možné s tým nič urobiť. Zaujímavé bolo, že všetky pozemky, na ktorých táto spoločnosť hospodárila, bola Slovenského pozemkového fondu. Zmenou vlády začali sa príslušné organizácie týmito podnetmi zaoberať a za niekoľko mesiacov sa stalo to, že táto spoločnosť a jej konatelia boli obvinení zo zničenia životného prostredia a bola im vyčíslená niekoľkomiliónová škoda. Tak to len na oboznámenie. Táto spoločnosť, prešlo odvtedy tri roky a táto spoločnosť ďalej hospodári buď priamo táto spoločnosť na niektorých pozemkoch, na niektorých pozemkoch majiteľ tejto spoločnosti ako fyzická osoba alebo jeho rodinní príslušníci v okresoch, minimálne o dvoch viem, Spišská Nová Ves a Levoča. Hospodária na týchto pozemkoch napriek tomu, že neplatia dane a odvody. Hospodária na týchto pozemkoch napriek tomu, že som niekoľkokrát písomne upozorňoval pána ministra aj tuná v hodine otázok a žiadal som ho o nápravu a táto náprava dva roky, vyše dvoch rokov sme tuná poslanci a táto náprava nijakým spôsobom neprišla. Čo je, čo je ešte obdivuhodnejšie na tom hospodarovaní tohto, tohto podnikateľa je to, že, že na veľkej častí tých polí nepestuje nič len burinu a raz do roka ju pokosí, keď predpokladám, keď je termín, aby mohol žiadať dotácie. V našej obci bola, prebehla repka komasácia, po komasácii sa všetky nájomné vzťahy zrušia, je presné pravidlo, ako sa majú nové pozemky prenajať, podľa akých vzťahov, samozrejme, v tomto prípade to bolo porušené, musím povedať, že to bolo ešte za bývalej vlády a všetky pozemky automaticky dostala táto spoločnosť, hoci pravidlá hovoria úplne o niečom inom, len podstatné je, podstatné je, že, že to nikto nezmenil, ani nikto nijakým spôsobom nestíhal. Ďalšia vec, čo je taká veľmi zaujímavá, že cena prenájmu je niekoľkonásobne vyššia, ako má Slovenský pozemkový fond zmluvu podpísanú s danou spoločnosťou. Takže ten Slovenský pozemkový fond na tom, že, že prerába a nejedná sa o, o desiatky alebo stovky euro a jedná sa o tisíce euro, napriek tomu nejakým spôsobom to toleruje. Pozrel som sa na zmluvy, ktoré má Slovenský pozemkový fond s touto spoločnosťou, je tam dostatok dôvodov na to, aby sa tieto zmluvy dali zrušiť. Takže ani, ani výhovorka, že, že nájomný vzťah je nejakým spôsobom zazmluvnený a tie zmluvy treba dodržať, neplatí. Bol by som rád, pán generálny riaditeľ, aby ste sa na to pozreli a naozaj som, som vás vystríhal tuná, aby, aby, aby som vám to osobne povedal a keď sa s tým nebude nič diaľ, tak, samozrejme, budem na to upozorňovať ďalej. Len ma mrzí, že poslanec Národnej strany, donedávna vládnej koalícii, nedokáže takýto problém, takýto problém poriešiť alebo zmeniť. Tatra Agrolev a jeho konatelia a blízki príbuzní predpokladám, že teraz to nejak tam miešajú tie karty. Tak, tak k tomuto problému snáď všetko. Ďalší problém je vysporiadanie pozemkov v rómskych osadách. Niekoľko rokov už hovoríme o tom, že je potrebné vysporiadať pozemky v rómskych osadách. Prijal sa zákon a vlastne naozaj robili sa, robili sa mapovania tých osád, všetko len skutočne, aby tie pozemky boli vysporiadané, k tomu sme sa ešte nedopracovali. Tak tam si myslím, že tam si myslím, že tiež treba zabrať, lebo je to jeden z vážnych krokov neriešenia tohto problému, je to, že tie pozemky nie sú fyzicky vysporiadané. Ešte ako starosta alebo poslanec VÚC som vnímal, že jednou brzdou v čerpaní eurofondov, a teraz už aj plánu obnovy, je Slovenský pozemkový fond. Keď sme robili akúkoľvek investičnú akciu, tak museli sme ju naplánovať tak, aby tam nemal žiadny podiel Slovenský pozemkový fond, lebo sme vedeli, že, že nie sme schopní v priebehu nejakej reálnej doby tento problém vyriešiť, a preto miesto toho, aby sme hľadali spôsob, kde to bude najefektívnejšie, tak sme hľadali spôsobom, kde to bude najefektívnejšie a aby sme sa zároveň vyhli slovenskému fondu, Slovenskému pozemkovému fondu. Takže mňa teší, mňa teší, že moji kolegovia, niektorí kolegovia majú pocit, že sa to pohlo, musím priznať, že posledné mesiace, odkedy ste pán generálny riaditeľ, nejak intenzívne to nesledujem, ale tento problém, o ktorom som hovoril, ten sa žiadnym, žiadnym spôsobom nepohol, takže som rád, pán generálny riaditeľ, že ste tu a že ste si to pozorne vypočuli, lebo je to problém regiónu, ktorý naozaj tých miestnych ľudí trápi. Ďakujem pekne.